Rikunarita-ORG/Wikinium huggingface dataset:
# Kilometro

O **kilometro** ye una unidat de largaria equivalent a 1000 metros. Historicament se define como a diezmilesima parti d'a distancia d'o polo Norte terrestre a lo ecuador por o meridiano de París.

Se simboliza por **km**

1 km = 1.000 m = 1x10³ m
## Equivalencias

* 1 000 000 000 000 000 pm - mil billons de picometros.
* 1 000 000 000 000 nm - un billón de nanometros.
* 1 000 000 000 μm - mil millons de micrometros.
* 1 000 000 mm - un millón de milimetros.
* 100 000 cm - cient mil centimetros.
* 10 000 dm - diez mil decimetros.
* 1000 m - mil metros.
* 100 dam - cient decametros.
* 10 hm - diez hectometros.
* 0,1 mam - cero coma un miriametro.

## Se veiga tamién

* Unidaz de mesura aragonesas.

## Referencias

| **Unidatz de longaria d'o Sistema Internacional d'Unidatz** |
| --- |
| yoctometro <<< zeptometro <<< atometro <<< femtometro <<< picometro <<< nanometro <<< micrometro <<< milimetro < centimetro < decimetro < metro < decametro < hectometro < kilometro < miriametro << megametro <<< chigametro <<< terametro <<< petametro <<< hexametro <<< zettametro <<< yottametro |
# Revolución industrial

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Una Maquina de vapor.
A **Revolución Industrial** ye un conchunto de cambios economicos (capitalismo), socials (orden burguesa) y tecnolochicos que prencipioron a producir-sen en Gran Bretanya en a segunda metat d'o sieglo XVIII y dimpués s'estendilloron por a resta de países d'Europa, Estaus Unius y Chapón. Os abances tecnicos -mas que mas a maquina de vapor-, o gran creiximiento demografico que s'encetó en l'anyo 1750, y os cambios que se producioron en l'agricultura escomenzoron a una revolución en l'ambito d'a industria, encapezata por o textil, o carbón y o fierro.

Ista revolución reendrezó lo curso d'a historia transformando os sers humans agricultors y ganaders en manipuladors de maquinas accionatas por enerchía. Allora, la Revolución Industrial transformó a base economica d'a sociedat que dende agora ye a producción industrial; as ciudaz se convertioron en centros superpoblatos y puestos de treballo y vivienda d'a nueva clase social surtita: la clase obrera. A existencia d'ista nueva clase, formata orichinalment por labradors que heban plegato dende o campo, empenta l'aparición de nuevas ideyolochías liberals y socialistas que configurarán o mundo contemporanio.

## Se veiga tamién

* Industria.

## Vinclos externos

* Se veigan as imáchens de Commons sobre **a Revolución industrial**.
# Socialismo con caracteristicas chinesas

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Lo sistema teorico d'o **socialismo con caracteristicas chinesas** (en chinés, 中国特色社会主义; pinyin, *Zhōngguó tèsè shèhuìzhǔyì*, literalment *zhōngguó tèsè*, que significa "caracteristicas chinesas"; y *shèhuì zhǔyì* que significa "socialismo") ye un termin amplio pa las teorías y politicas que son vistas per os suyos proposants como representativas d'o marxismo-leninismo adaptau a las circumstancias chinesas y a periodos de tiempo especificos. Per eixemplo, en este punto de vista se considera que lo pensamiento de Xi Jinping representa las politicas marxistas-leninistas adecuadas pa la situación actual de China, mientres que la teoría de Deng Xiaoping se consideró relevant pa lo periodo en que se formuló.

Lo termin dentró en uso común entre la yera de Deng Xiaoping y s'asoció en gran medida con o programa cheneral de Deng d'adoptar elements d'a economía de mercau como meyo pa escaticiar lo creiximiento utilizando la inversión estranchera y augmentar la productividat (especialment en o campo, an viviba lo 80% d'a población de China), mientres que lo Partiu Comunista de China mantenió lo suyo compromiso formal d'aconseguir lo comunismo y lo suyo monopolio sobre lo poder politico. En a narrativa oficial d'o partiu, lo socialismo con caracteristicas chinesas ye lo marxismo-leninismo adaptau a las condicions d'a población chinesa y ye un producto d'o socialismo cientifico. La teoría achustaba que China se trobaba en a etapa primaria d'o socialismo a causa d'o suyo livel relativament baixo de riqueza material y amenesteba participar en o creiximiento economico antes d'acazar una forma mes igualitaria de socialismo, lo que a la suya vegada conduciría a una sociedat comunista descrita en a ortodoxia marxista.

## Referencias
# Estau sobirán

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Un **estau sobirán** moderno, seguntes a Convención de Montevideo, ye un estau que poseye cuatre propiedaz:

* una población,
* un territorio estable,
* un gubierno que no ye subordinau a dengún atro,
* un reconoiximiento internacional.

## Articlos relacionaus

* Estau en Dreito Internacional
* Sobiranía
* Extraterritorialidat
* Estau federau
* Estau federal
* Independentismo
* Microestato
# Idioma gucharatí

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Gucharatí *ગુજરાતી* |
| --- |
| **Atras denominacions:** | {{{atrasdenominacions}}} |
| **Parlau en:** | India |
| **Rechión:** | Gujarāt |
| **Etnia:** | {{{pueblo}}} |
| **Parladors:** | 46 millons |
| **Posición:** | {{{clasificación}}} (Ethnologue 1996) |
| **Filiación chenetica:** | Indoeuropea
 Indoiranico
  Indoaria
   Occidental
    **Gucharatí** |  |
| Estatus oficial |
| **Oficial en:** |  Gucharat (India) |
| **Luenga propia de:** | {{{propia}}} |
| **Reconoixiu en:** | {{{reconoixiu}}} |
| **Regulau por:** | Sin de regulación |
| Codigos |
| **ISO 639-1** | gu |
| **ISO 639-2** | guj |
| **ISO 639-3** | {{{iso3}}} |
| **SIL** | guj |
| Estau de Gucharat |

O **gucharatí** (*ગુજરાતી, gujarātī*) ye una luenga que procede d'o estau de Gucharat a l'ueste d'India.

Ye una luenga indoeuropea d'a familia indoiranica, fablada por unos 46 millons de personas en tot o mundo, estando asinas a 23 luenga mas fablada d'o mundo.
Ye una d'as 14 luengas rechionals oficials d'a India.

## Vinclos externos

* Poesía en gucharatí
# Thomas Alva Edison

| Thomas Alva Edison |
| --- |
|  |
| **Información personal** |
| Calendata de naixencia | 11 de febrero de 1847 |
| Puesto de naixencia | Milan, Ohio (EEUU) |
| Calendata de muerte | 18 de octubre de 1931 |
| Puesto de muerte | West Orange , Nueva Jersey (EEUU) |
| Ocupación | Inventor |

(en) *A Day with Thomas Edison* (1922)
**Thomas Alva Edison** naixiu de Milan, Ohio, l'11 de febrero de 1847 y muerto en West Orange (Nueva Jersey) o 18 d'octubre de 1931, fue un inventor y empresario d'os Estaus Unius que desenvolicó muitos inventos importants.

Inventó, entre atras muitas cosas, lo gramofono y a bombiella incandescent. Edison ya yera considerau un d'os mas importants inventors d'o suyo tiempo, con 1.093 patents a lo suyo nombre en os Estaus Unius, anque a mayor parti d'istos inventos no yeran completament orichinals, a mas d'atras en Reino Uniu, Alemanya y Francia. Tamién descubrió lo dito efecto Edison, que se fundamenta en a emisión d'electrons producida por os metals incandescents.

Tenió traballando ta él a Nikola Tesla, en primeras en a suya empresa europea *Continental Edison Company* y dimpués en Estaus Unius en *Edison Machine Works* a qui li robó muitos d'os inventos que fació mientres treballaba ta él. Dimpués tenió con él muitas disputas que orichinaron a guerra d'as corrients, que fue una dura competencia economica y tecnolochica mientres os anyos 1880 ta controlar o mercau d'a cheneración y distribución d'enerchía electrica. Edison y J.P. Morgan con a empresa *General Electric* esfensaban a corriente contina ta la producción y distribución d'enerchía electrica y Tesla con George Westinghouse esfensaban a corrient alterna, que dió a enerchía que predomina en a distribución dica l'actualidat.

Edison tamién tenió una atra polemica con os chirmans Lumière, con una guerra de patents.

## Bibliografía

* (es) Clark, Ronald W. *Tomas Alva Edison: El Hombre que inventó el futuro*. (1977). EDAMEX, *Editores Asociados Mexicanos*, S.A. ISBN 968-409-051-X.

## Vinclos externos

* Se veigan as imáchens de Commons sobre **Thomas Alva Edison**.
* (en) Pachina adedicada a Thomas Alva Edison.
# Numero ordinal

Un **numero ordinal**, u simplament un **ordinal**, d'o latín *ordinalis*, ye un numero que se fa servir ta indicar a posición en una succesión ordenada d'elementos d'un conchunto (primero, segundo, tercero, cuatreno, cinqueno...). O concepto estió una creyación d'o matematico Georg Cantor, en l'anyo 1897.

## Se veiga tamién

* Numeros cardinals.
* Numeros naturals.
* Ordinals en aragonés.

## Referencias
# Anglés australiano

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

|  **Anglés australianoAustralian English* |
| --- |
| Variedaz de l'anglés |
|  Puestos a on se charra l'anglés australiano |
| **Localización cheografica** |
| **Estau** | {{{estau}}} |
| **País** | {{{país}}} |
| **Rechión** | {{{rechión}}} |
| **Parlau en** |  Australia |
| **Lugars principals** |  |
| **Estatus** |
| **Atras denominacions** | {{{atras denominacions}}} |
| **Charradors** | 15,6 millons |
| **Oficial en** |  |
| **Reconoixiu en** | {{{reconoixiu}}} |
| **Regulau por** |  |
| **Vitalidat** |  |
| **Escritors principals** |  |
| **Rasgos dialectals** |  |
| **Clasificación lingüistica** |
| Indoeuropea* Chermanica
	+ Chermanica occidental
		- Anglo-frisona
			* Anglica
				+ Anglés
					- **Australiano**
 |
| **Codigos** |
| **ISO 639-1** | en |
| **ISO 639-2** | eng |
| **ISO 639-3** | eng |
| **SIL** | eng |

L'**anglés autraliano** (en anglés: *Australian English*; abreviatura: *AuE*) ye a forma d'emplegar l'anglés en Australia. Encara que l'anglés no tien estatus oficial seguntes a Constitución d'Australia, l'anglés australiano ye a luenga oficial *de facto* d'o país y a luenga charrada por a mayoría d'a suya población.

O dialecto australiano prencipió a diferenciar-se de l'anglés britanico dimpués d'a creyación d'a colonia de Nueva Galas d'o Sud en 1788 y fue reconoixiu como diferent de l'anglés britanico en 1820. Se desenvolicó por a interacción entre os primer pobladors d'a isla que charraban una gran variedat de dialectos mutuament intelichibles procedents d'as Islas Britanicas y ascape se torno en una nueva variant diferent d'a luenga anglesa.

A variedat australiana de l'anglés ye diferent d'atros dialectos d'ista luenga en o suyo vocabulario, accento, pronunciación, rechistro, gramatica y ortografía. A ortografía australiana ye muit pareixita a la britanica, con bellas excepcions. As editorials, escuelas, universidaz y o Gubierno gosan emplegar o *Macquarie Dictionary* como punto de referencia ortografica estándard.

## Referencias

## Vinclos externos

* (en) Centro d'o diccionario nacional australiano
* (en) Introducción a la fonetica y fonolochía australianas
* (en) Diccionario Macquarie
* (en) Organización Mundial de l'anglés
# Narancha (fruita)

*Iste articlo ye sobre a fruita. Se veiga tamién a color narancha.*
Naranchas en una naranchera
Naranchas
A **narancha** u **toroncha** ye a fruita d'a naranchera u toronchero, eixemplo d'hesperidio. Ye un citrico, de color entre l'amariello y o royo, color que recibe o nombre de narancha, por ista fruita. Orichinariament d'o sud-este asiatico, s'adapta mui bien a lo clima mediterranio.

Como toz os citricos ye rica en vitamina C, y ye habitual minchar-ne enteras, asinas como en forma de suco.

Simbolicament se dice que belún ye a meya narancha d'unatro cuan ye la parella perfecta en o terrén de l'amor.

## Fitonimia

L'orichen bien documentau d'o fitonimo se troba en o sanscrito *narang* u नारंग. S'especula que a forma orichinal en sanscrito provienga d'una luenga dravidica. Dende o sanscrito fue adaptada en persa como نارنج u *nārensh*. Dende o persa pasó a l'arabe como *narandj* u نرنج l'árbol y *narandjah* u نرنجة la fruita. L'adaptación en as diferents luengas romances ha estau dispar: *naranja* en castellano, *laranja* en portugués, *naronja* en catalán medieval, *arancia* en italiano pa evitar confusions con os articlos, y *orange* en francés relacionando-la con la parola or.

As naranchas que se cautiva y vende actualment son por un regular naranchas dolzas *Citrus × sinensis* (narancha de China) y *Citrus reticulata* (mandarina), que introducioron os portugueses en o Sieglo XVI dende as suyas colonias d'Orient. Enantes os citricos equivalents que se cautivaba y vendeba en Europa yeran *Citrus × aurantium*, de gusto amargo, que teneban uso en a fabricación de perfumes y de mermeladas, y que en aragonés medieval recibiban a denominación de "toroncha", denominación que a vegadas tamién s'aplicaba a lo poncil (*Citrus medica*), lo solo citrico cautivau en tiempos d'os romanos. A introducción en Espanya d'a nueva fruita dolza traita por os portugueses en o sieglo XVI cheneralizó a denominación castellana *naranja* en Aragón, que s'adaptó como *narancha* en aragonés occidental.

A parola "toronja" se remonta a lo sanscrito मातुलङ्ग u *mātulaṅga*, que pasó a lo persa como *torandj* u ترنج, y dende o persa a las luengas semiticas como l'arameu, hebreu y arabe. En arabe clasico yera *turunǧah* y en arabe andalusí *turúnǧa*, que lo transmitió a l'aragonés pa dicir a fruita de *Citrus × sinensis* y a lo castellano pa dicir a fruita de *Citrus medica*, que en aragonés medieval yera *poncil*.

De fueras de textos comercials, de peaches y de duanas, bi ha pocas mencions sobre citricos en aragonés medieval, una d'as pocas ye en l'alchamiau d'Urreya, pero podría corresponder en realidat a atros citricos como *Citrus medica*:

Dixo: "Ké dizes en las **toronjas**?" Dixo: "La-ke ye amariella su kolor i se mantiene"
En o sieglo XVII bi heba en Zaragoza un microtoponimo ilustrativo d'a presencia d'iste árbol, l'*arbellón de la Toronjera*.

## Notas

## Referencias

## Bibliografía

* (es) LÍBANO, Ángeles y SESMA, J. Ángel, *Léxico comercial en Aragón (Siglo XV)* Institución Fernando el Católico, 1982.
# Insaculación

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

A **insaculación** (d'as parolas latinas *in* [dentro] y *sacculum* [pocha chicota]) yera un metodo usau pa triar os cargos publicos. Se tractaba d'anotar os nombres d'os candidatos en papels que yeran recubiertos de zera formando unas pellas clamadas *redolins*. Os redolins pa un cargo yeran alzaus en una pocha d'a cual un nino menor de diez anyadas extrayeba un que conteneba lo nombre d'o cargo triau.

## Historia

O procedimiento d'insaculación estió introduciu en a Corona d'Aragón en o sieglo XV per parti d'a Casa de Trastamara. Iste sistema estió aboliu con a implantación d'os Decretos de Nueva Planta (1711) per a Casa de Borbón d'Espanya.

## Referencias
# Georg Wilhelm Friedrich Hegel

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Georg Wilhelm Friedrich Hegel |
| --- |
|  O filosofo Georg Wilhelm Friedrich Hegel, en un retrato d'o pintor Jakob Schlesinger (1831). |
| **Información personal** |
| Calendata de naixencia | 27 d'agosto de 1770 |
| Puesto de naixencia |  Stuttgart (Ducau de Wurtemberg) |
| Calendata de muerte | 14 de noviembre de 1831 |
| Puesto de muerte |  Berlín (Reino de Prusia) |
| Ocupación | Filosofo |
| Fillos | Karl von Hege |
| Sinyal |  |

**Georg Wilhelm Friedrich Hegel** (ˈɡeɔʁk ˈvɪlhɛlm ˈfʁiːdʁɪç ˈheːɡəl en alemán), naixito de Stuttgart (Ducau de Wurtemberg) o 27 d'agosto de 1770 y muerto en Berlín (Reino de Prusia) o 14 de noviembre de 1831, estió un filosofo alemán. A suya obra ye una d'as mas representativas d'o Ideyalismo alemán d'o sieglo XIX, con una muit gran influencia en as prencipals corrients filosoficas d'ixe sieglo y d'o sieglo XX, incluyindo a o marxismo.

## Vinclos externos

* Se veigan as imáchens de Commons sobre **Georg Wilhelm Friedrich Hegel**.
# Republica

Una **Republica** (latín, *res publica* «a cosa publica, lo publico») ye una maniera de organización de l'Estato, de definición ampla, pero todas as definicions son d'alcuerdo en que a sobiranía radiga en a nación y no en una potencia externa, y que dentro de l'organización d'o gubierno esiste cierta distribución d'os poders de l'estato, en contraposición a la monarquía en la que o Chefe de l'Estato, tien a mayoría d'os poders (monarquía: gubierno d'un, escontando as formas monarquicas actuals), encluso poder absoluto. Manimenos, a diferencia clara con una monarquía ye l'ausencia d'un rei que succede por herencio a un atro rei, en cuentas d'un president esleito.
# Eslau eclesiastico antigo

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Eslau eclesiastico antigo *ⰔⰎⰑⰂⰡⰐⰠⰔⰍⰟ ⰧⰈⰟⰊⰍⰟ* |
| --- |
| **Atras denominacions:** | Eslavón antigo, Bulgaro antigo, macedonyo antigo |
| **Parlau en:** | D'antis mas en zonas eslavas, baixo a influencia de Bizancio (Ortodoxas y Catolicas) |
| **Rechión:** | {{{territorios}}} |
| **Etnia:** | {{{pueblo}}} |
| **Parladors:** | Luenga liturchica  |
| **Posición:** | {{{clasificación}}} (Ethnologue 1996) |
| **Filiación chenetica:** | Indoeuropea
 Eslava
  Meridional
   Occidental
     **Eslau eclesiastico antigo** |  |
| Estatus oficial |
| **Oficial en:** |  |
| **Luenga propia de:** | {{{propia}}} |
| **Reconoixiu en:** | {{{reconoixiu}}} |
| **Regulau por:** | Sin de regulación |
| Codigos |
| **ISO 639-1** | cu |
| **ISO 639-2** | chu |
| **ISO 639-3** | {{{iso3}}} |
| **SIL** | chu |
| Texto en eslau eclesiastico antigo |

Lo **eslau eclesiastico antigo** u **eslavón antigo** (anque no ye correcto tamién ye dito *bulgaro antigo* y *macedonyo antigo*) ye a primera luenga eslava con caracter literario, desarrollada d'o dialecto eslau de Tesalonica por os misioners bizantins d'o sieglo IX, santos Cirilo y Metodio.

A partir de l'uso d'o eslau eclesiastico adaptando la pronunciacion y la ortografía de cada país y cambiando ciertas palabras y expresions antigas u escuras por os suyos sinominos vernaculos apareixió l'eslau eclesiastico, con dos variants:

* Eslau eclesiastico septentrional u eslavón ruso.
* Eslau eclesiastico meridional, eslavón meridional u eslavón bulgaro-vlaco.

| Luengas eslavas |
| --- |
| Belarruso | Bulgaro | Caixubo | Checo  *incluindo o Kuchlböhmisch* | Eslau eclesiastico antigo | Eslau eclesiastico | Eslovaco | Esloveno  *incluindo o prekmuro* | Eslovincio | Macedonyo | Polabo | Polaco | Pomerán | Protoslau | Ruso | Rutén | Serbocroata  *incluindo o bosnio, croata (chakavisco, kaikavisco, xtokavisco), montenegrín y serbio* | Sorabo  *incluindo o sorabo alto y sorabo baixo* | Ucrainés |
# Safo

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

| Safo |
| --- |
|  |
| **Información personal** |
| Naixida o: | 640 aC? |
| Naixida de: |  Ereso u Esmirna? |
| Muerta o: | 570 aC |
| Ocupación: | Escritor |
| Fillos: | Cleis |

**Safo** (en griego  *Σαπφώ, Sapphó*) (Ereso 640 a.C. - Leucade 570 a.C.) estió una poeta griega. En l'antiguidat, Safo yera considerada una d'as mas grans poetas liricas. Probablement escribió arredol de 10.000 versos de poesía; hue, manimenos nomás sobreviven uns 650.

## Referencias

## Vinclos externos

* Se veigan as imáchens de Commons sobre **Safo** .
# Infección

|  |  |
| --- | --- |
|  | Iste articlo ye en proceso de cambio enta la ortografía oficial de Biquipedia (la *Ortografía de l'aragonés* de l'Academia Aragonesa d'a Luenga). Puez aduyar a completar este proceso revisando l'articlo, fendo-ie los cambios ortograficos necesarios y sacando dimpués ista plantilla. |

Icono d'aviso medico **Advertencia: Biquipedia no ye un consultorio medico**.

*Si creye que aprecisa d'aduya, por favor consulte con un profesional d'a salut.*

Una **infección** ye a colonización d'un organismo güespe (vechetal, animal, …) por un microorganismo exterior: bacterias, protozous, prions, viroides (en o caso d'as plantas) u virus. A sobén resulta perchudicioso pa o funcionamiento normal y, provocando una malautía infecciosa, por o que se califica de patocheno. Puet comprometer a supervivencia d'o güespe. Cuan ye un animal parasito de mida macroscopica qui produz a colonización se diz que ye una infestación y no una infección.

Os güespes combaten por un regular as infeccions a traviés d'o sistema immunitario suyo. En o caso d'os mamiferos reaccionan a las infeccions con una respuesta innata, a sobén a inflamación, seguida d'una respuesta adaptativa. Tamién bi ha farmacos que pueden aduyar a combatir as infeccions.

A gran mayoría d'os organismos pluricelulars son colonizaus en cualque mesura por especies experiors. Cualquns d'estos habitan en simbiosi u sin consecuencias pa o güespe. Un eixemplo en son as bacterias anaerobias que colonizan o colon d'os mamifers. Un atro eixemplo en son os estafilococos que bi ha en a piel d'os humans.

L'efecto d'una luita en a cual l'organismo infectant mira de fer servir os recursos d'o güespe pa multiplicar-se a costa d'él se diz **infección activa**. A sobén o estau d'a infección ye una simple cuestión de cincumstancias. En as condicions adecuadas, cuasi tot microorganismo puet tornar-se patocheno. Tamién si ye present en cantidaz chicotas y en una zona bien protechida por o sistema immunitario d'o güespe, puet desarrollar una infección comprometedora.

Os factors a tener en cuenta cuan s'inocula un patocheno en un güespe son:

* A ruta u vía d'entrada d'o patocheno y l'acceso a las zonas d'o güespe.
* A virulencia intrinseca de l'organismo particular.
* A cantidat de microorganismo inoculada.
* O estau immune d'o güespe que ye estando colonizau.

## Notas

## Referencias